BEGRUNDELSE

1. BAGGRUND FOR FORSLAGET

Traktaten om Den Europæiske Unions funktionsmåde fastsætter for EU's finansielle støtte den grundregel, at EU's årlige budget skal være i overensstemmelse med den flerårige finansielle ramme (FFR). For at sikre, at beløbene til finansiering af den fælles landbrugspolitik ligger inden for de årlige underlofter for markedsrelaterede udgifter og direkte betalinger under udgiftsområde 2 som fastsat i den forordning, der vedtages af Rådet i henhold til artikel 312, stk. 2, i traktaten om Den Europæiske Unions funktionsmåde, er der indført en mekanisme til sikring af finansiel disciplin ved Rådets forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere[1]. Ifølge denne mekanisme skal der foretages en tilpasning af de direkte betalinger, når prognoserne for direkte betalinger og markedsrelaterede udgifter, under hensyntagen til eventuelle finansielle overførsler mellem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), viser, at det årlige underloft under udgiftsområde 2 i den flerårige finansielle ramme vil blive overskredet.

I forbindelse med udarbejdelsen af budgetudkastet for 2014 viste de budgetmæssige skøn over direkte betalinger og markedsrelaterede udgifter, at underloftet under udgiftsområde 2 i regnskabsåret 2014, efter finansielle overførsler mellem EGFL og ELFUL, sandsynligvis vil blive overskredet. Derfor bør de direkte betalinger reduceres for at overholde loftet.

Kommissionen har på den baggrund fremlagt et forslag om fastlæggelse af en tilpasningssats for direkte betalinger i kalenderåret 2013[2], som skulle vedtages af Europa-Parlamentet og Rådet senest den 30. juni 2013 i overensstemmelse med artikel 11, stk. 1, i forordning (EF) nr. 73/2009 som ændret ved Europa-Parlamentets og Rådets forordning (EU) nr. 671/2012.[3] Denne sats var imidlertid ikke blevet fastlagt af Europa-Parlamentet og Rådet den 30. juni 2013. Satsen er derfor fastlagt ved Kommissionens gennemførelsesforordning (EU) nr. 964/2013[4], jf. artikel 18, stk. 4, i Rådets forordning (EF) nr. 1290/2005 om finansiering af den fælles landbrugspolitik[5].

Artikel 18, stk. 5, i forordning (EF) nr. 1290/2005 giver Kommissionen mulighed for at foreslå ændringer af satsen på grundlag af ny information, som den kommer i besiddelse af. Rådet kan tilpasse satsen senest den 1. december 2013. De ajourførte prognoser for markedsrelaterede udgifter og direkte betalinger i ændringsskrivelsen til forslaget til det almindelige budget for 2014 viser, at der er behov for et anderledes omfang af budgetdisciplin. Det bør derfor foreslås at ændre tilpasningssatsen.

2. RESULTAT AF HØRINGER AF INTERESSEREDE PARTER OG KONSEKVENSANALYSER

Med dette forslag gennemføres de regler, der er fastsat i artikel 11 i Rådets forordning (EF) nr. 73/2009 og i artikel 18 i Rådets forordning (EF) nr. 1290/2005. Der har ikke været behov for høringer af interesserede parter eller konsekvensanalyser.

3. JURIDISKE ASPEKTER AF FORSLAGET

Dette forslag ændrer tilpasningssatsen for finansiel disciplin, der er fastsat i artikel 1 i Kommissionens gennemførelsesforordning (EU) nr. 964/2013 for kalenderåret 2013.

4. VIRKNINGER FOR BUDGETTET

Beregningen af den ændrede tilpasningssats for finansiel disciplin indgår i forberedelsen af ændringsskrivelsen til forslaget til 2014-budgettet med henblik på at overholde nettoloftet for EGFL, dvs. underloftet for markedsrelaterede udgifter og direkte betalinger under udgiftsområde 2 for regnskabsåret 2014 efter finansielle overførsler mellem EGFL og ELFUL. EGFL-nettoloftet for regnskabsåret 2014 beregnes efter de samme principper som i Kommissionens gennemførelsesforordning (EU) nr. 964/2013. Ændringsskrivelse nr. 2 til forslaget til budget for 2014 omfatter et beløb til reserven til kriser i landbruget (424,5 mio. EUR).

Ændringsskrivelsens prognoser over budgetbevillinger til direkte støtte og markedsrelaterede udgifter viser, at der er behov for at reducere de direkte betalinger, der kan ydes til landbrugere for kalenderåret 2013, med 902,9 mio. EUR sammenlignet med de 1 471,4 mio. EUR, der er anført i forslaget til budget. Den ændrede tilpasningssats, der er nødvendig for at overholde loftet, er 2,453658 %. Den er beregnet efter samme metode som i Kommissionens gennemførelsesforordning (EU) nr. 964/2013.

Anvendelsen af denne tilpasningssats vil bidrage til at nedbringe de direkte betalinger for budgetposter, der vedrører udgifter i tilknytning til støtteansøgninger indgivet af landbrugerne i kalenderåret 2013 (regnskabsåret 2014).

2013/0339 (NLE)

Forslag til

RÅDETS FORORDNING

om fastlæggelse af en tilpasningssats for direkte betalinger som fastsat i forordning (EF) nr. 73/2009 for kalenderåret 2013 og om ophævelse af Kommissionens gennemførelsesforordning (EU) nr. 964/2013

RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik[6], særlig artikel 18, stk. 4 og 5,

under henvisning til forslag fra Europa-Kommissionen, og

ud fra følgende betragtninger:

(1) Kommissionen vedtog den 25. marts 2013 et forslag til Europa-Parlamentets og Rådets forordning om fastlæggelse af en tilpasningssats for direkte betalinger som fastsat ved forordning (EF) nr. 73/2009 for kalenderåret 2013[7]. Europa-Parlamentet og Rådet havde ikke fastlagt denne tilpasning den 30. juni, jf. artikel 11, stk. 2, i Rådets forordning (EF) nr. 73/2009[8]. I henhold til artikel 18, stk. 4, i forordning (EF) nr. 1290/2005 har Kommissionen derfor fastlagt ændringen ved Kommissionens gennemførelsesforordning (EU) nr. 964/2013[9].

(2) Prognoserne for direkte betalinger og markedsrelaterede udgifter i Kommissionens ændringsskrivelse nr. 2 til forslaget til budget for 2014 viser, at der er behov for at tilpasse beløbet for finansiel disciplin, som der blev taget højde for i forslaget til budget for 2014. Ændringsskrivelse nr. 2 til forslaget til budget for 2014 er udarbejdet under hensyn til et beløb for finansiel disciplin på 902,9 mio., EUR, inkl. et beløb til reserven til kriser i landbruget. Tilpasningssatsen for direkte betalinger, der er fastsat ved gennemførelsesforordning (EU) nr. 964/2013, bør derfor ændres, jf. artikel 18, stk. 5, i forordning (EF) nr. 1290/2005.

(3) Som hovedregel modtager de landbrugere, der indgiver en støtteansøgning om direkte betalinger for et kalenderår (N), betaling inden for en fastsat betalingsperiode i regnskabsåret (N+1). Medlemsstaterne har dog, inden for visse grænser, mulighed for at foretage sene betalinger uden for betalingsperioden til landbrugerne, uden tidsbegrænsning. Sådanne sene betalinger kan foretages i et senere regnskabsår. Når mekanismen for finansiel disciplin anvendes i et givet kalenderår, bør tilpasningssatsen ikke anvendes på betalinger, der foretages på grundlag af ansøgninger fra andre kalenderår end det år, den pågældende finansielle disciplin finder anvendelse. For at sikre lige behandling af landbrugerne bør det derfor fastsættes, at tilpasningssatsen kun anvendes på betalinger, for hvilke der er indgivet ansøgninger i det kalenderår, den finansielle disciplin anvendes på, uafhængigt af hvornår betalingerne til landbrugerne foretages.

(4) I den politiske aftale om reformen af den fælles landbrugspolitik af 26. juni 2013 er det besluttet, at den finansielle disciplin anvendes på direkte betalinger, der overstiger 2 000 EUR. Det er også blevet aftalt, at (eventuelle) ubrugte bevillinger ved regnskabsårets afslutning vil blive udbetalt til landbrugerne det efterfølgende år i overensstemmelse med den finansielle disciplin. For at sikre konsekvens er det nødvendigt at fastsætte den samme tærskel for hvert år. Den finansielle disciplin bør anvendes på tilsvarende måde for kalenderåret 2013 for at være i overensstemmelse med, hvad der er aftalt anvendt i fremtiden. Derfor bør tilpasningssatsen kun anvendes på beløb over 2 000 EUR.

(5) I artikel 11, stk. 3, i forordning (EF) nr. 73/2009 fastsættes det, at mekanismen for finansiel disciplin i forbindelse med anvendelsen af planen for stigninger omhandlet i artikel 121 i nævnte forordning på samtlige direkte betalinger i de nye medlemsstater, jf. forordningens artikel 2, litra g), først finder anvendelse i de nye medlemsstater fra begyndelsen af det kalenderår, for hvilket niveauet for de direkte betalinger i de nye medlemsstater mindst svarer til det daværende niveau for sådanne betalinger i de øvrige medlemsstater. Eftersom de direkte betalinger stadig er omfattet af planen for stigninger i kalenderåret 2013 i Bulgarien og Rumænien, bør den tilpasningssats, der fastlægges ved nærværende forordning, ikke finde anvendelse på betalinger til landbrugere i disse medlemsstater.

(6) Forordning (EF) nr. 73/2009 er blevet ændret ved akten vedrørende Kroatiens tiltrædelse. Eftersom Kroatien er omfattet af planen for stigninger, jf. artikel 121 i forordning (EF) nr. 73/2009, i kalenderåret 2013, bør den tilpasningssats, der fastlægges ved nærværende forordning, ikke finde anvendelse på betalinger til landbrugere i Kroatien.

(7) For at sikre, at den ændrede sats er gældende fra den dato, der er fastsat ved forordning (EF) nr. 73/2009, når betalingerne til landbrugerne går i gang, bør denne forordning anvendes fra den 1. december 2013.

(8) Der bør tages hensyn til den nye tilpasningssats ved beregningen af hele det beløb, der udbetales til en landbruger på grundlag af en ansøgning, der er indgivet for kalenderåret 2013. Af hensyn til klarheden bør gennemførelsesforordning (EU) nr. 964/2013 derfor ophæves -

VEDTAGET DENNE FORORDNING:

Artikel 1

1. De direkte betalinger, jf. artikel 2, litra d), i forordning (EF) nr. 73/2009, på over 2 000 EUR, der ydes til landbrugere på grundlag af en støtteansøgning for kalenderåret 2013, nedsættes med 2,453658 %.

2. Tilpasningssatsen omhandlet i stk. 1 anvendes ikke i Bulgarien, Rumænien og Kroatien.

Artikel 2

Gennemførelsesforordning (EU) nr. 964/2013[10] ophæves.

Artikel 3

Denne forordning træder i kraft på syvendedagen efter offentliggørelsen i Den Europæiske Unions Tidende.

Den anvendes fra den 1. december 2013.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

FINANSIERINGSOVERSIGT || FS/13/

6.15.2013.1

|| DATO: 26.9.2013

1. || BUDGETPOST: Se budgetudkastet efter tilpasning (tidligere graduering) og finansiel disciplin for hver post nedenfor: 05 03 01 01 Enkeltbetalingsordning 05 03 01 02 Generel arealbetalingsordning 05 03 01 03 Særskilt sukkerbetaling 05 03 01 04 Særskilt frugt- og grøntsagsbetaling 05 03 01 05 Særlig støtte (art. 68) - Afkoblet direkte støtte 05 03 01 06 Særskilt betaling for bærfrugt 05 03 02 06 Ammekopræmier 05 03 02 07 Supplerende ammekopræmier 05 03 02 13 Fåre- og gedepræmier 05 03 02 14 Supplerende fåre- og gedepræmier 05 03 02 28 Støtte for silkeorme 05 03 02 39 Supplerende betaling til sukkerroe- og sukkerrørsproducenter 05 03 02 40 Arealstøtte for bomuld 05 03 02 44 Særlig støtte (art. 68) - Koblet direkte støtte 05 03 02 50 Posei - Den Europæiske Unions støtteprogrammer 05 03 02 52 Posei - Øerne i Det Ægæiske Hav 05 03 10 Reserve til kriser i landbruget || BEVILLINGER: i mio. EUR 30 083 7 382 277 12 487 11 902 49 23 7 0,5 21 239 1089 407 18 424,5

2. || FORANSTALTNINGENS BETEGNELSE: Forslag til RÅDETS FORORDNING (EU) NR. 964/2013 om fastlæggelse af en tilpasningssats for direkte betalinger som fastsat ved forordning (EF) nr. 73/2009 for kalenderåret 2013

3. || RETSGRUNDLAG: Artikel 18, stk. 4 og 5 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik

4. || FORANSTALTNINGENS FORMÅL: Med dette udkast til forordning ændres den tilpasningssats for finansiel disciplin, der skal anvendes på direkte betalinger til landbrugere på grundlag af støtteansøgninger, som er indgivet for kalenderåret 2013, fordi der foreligger nye oplysninger.

5. || FINANSIELLE VIRKNINGER || 12- MÅNEDERS PERIODE (mio. EUR) || INDEVÆRENDE REGNSKABSÅR 2013. (mio. EUR) || FØLGENDE REGNSKABSÅR 2014 (mio. EUR)

5,0 || UDGIFTER - OVER EU-BUDGETTET (RESTITUTIONER/INTERVENTIONER) - OVER NATIONALE BUDGETTER - ANDRE || 902,9 + 424,5 || ikke oplyst || 902,9 + 424,5

5,1 || INDTÆGTER - EU's EGNE INDTÆGTER (AFGIFTER/TOLD) - NATIONALE KILDER || || ||

|| || 2015 || 2016 || 2017 || 2018

5.0.1 || UDGIFTSOVERSLAG || || || ||

5.1.1 || INDTÆGTSOVERSLAG || || || ||

5,2 || BEREGNINGSMÅDE: Se bemærkninger

6,0 || ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? || ikke oplyst

6,1 || ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? || ikke oplyst

6,2 || ER ET TILLÆGSBUDGET NØDVENDIGT? || NEJ

6,3 || BEVILLINGER TIL OPFØRSEL PÅ KOMMENDE BUDGETTER? || NEJ

BEMÆRKNINGER: Beregningen af den ændrede tilpasningssats for finansiel disciplin indgår i forberedelsen af ændringsskrivelsen til forslaget til 2014-budgettet med henblik på at overholde nettoloftet for EGFL, dvs. underloftet for markedsrelaterede udgifter og direkte betalinger under udgiftsområde 2 for regnskabsåret 2014 efter finansielle overførsler mellem EGFL og ELFUL. EGFL-nettoloftet for regnskabsåret 2014 beregnes på grundlag af de samme principper som dem, der er fastsat ved Kommissionens gennemførelsesforordning (EU) nr. 964/2013. Ændringsskrivelsens prognoser over budgetbevillinger til direkte støtte og markedsrelaterede udgifter viser, at der er behov for at reducere de direkte betalinger, der kan ydes til landbrugere for kalenderåret 2013, med 902,9 mio. EUR sammenlignet med de 1 471,4 mio. EUR, der er fastsat i forslaget til budget. Det omfatter beløb til reserven til kriser i landbruget (424,5 mio. EUR). Den ændrede tilpasningssats, der er nødvendig for at overholde loftet, er 2,453658 %. Den er beregnet efter den samme metode som i Kommissionens gennemførelsesforordning (EU) nr. 964/2013, dvs. under hensyn til, at den kun anvendes på beløb, der overstiger 2 000 EUR, og ikke anvendes i Bulgarien, Rumænien og Kroatien, fordi disse lande befinder sig i en indfasning i kalenderåret 2013. De skønnede beløb for finansiel disciplin pr. budgetpost er følgende (mio. EUR): 05 03 01 01 Enkeltbetalingsordning || 717,1

05 03 01 01 Generel arealbetalingsordning || 103,2

05 03 01 03 Særskilt sukkerbetaling || 5,8

05 03 01 04 Særskilt frugt- og grøntsagsbetaling || 0,2

05 03 01 05 Særlig støtte (art. 68) - Afkoblet direkte støtte || 11,5

05 03 01 06 Særskilt betaling for bærfrugt || 0,2

05 03 02 06 Ammekopræmier || 22,2

05 03 02 07 Supplerende ammekopræmier || 1,3

05 03 02 13 Fåre- og gedepræmier || 0,3

05 03 02 14 Supplerende fåre- og gedepræmier || 0,1

05 03 02 28 Støtte for silkeorme || 0,0

05 03 02 39 Supplerende betaling til sukkerroe- og sukkerrørsproducenter || 0,6

05 03 02 40 Arealstøtte for bomuld || 6,2

05 03 02 44 Særlig støtte (art. 68) - Koblet direkte støtte || 25,2

05 03 02 50 Posei - Den Europæiske Unions støtteprogrammer || 8,7

05 03 02 52 Posei - Øerne i Det Ægæiske Hav || 0,3

||

Forordningen har budgetmæssige virkninger i den forstand, at de skønnede budgetbevillinger til direkte betalinger (inden hensyntagen til finansiel disciplin) nedsættes med ovennævnte beløb efter anvendelse af den ændrede tilpasningssats, der fastsættes ved nærværende forslag. De bevillinger, som der er anmodet om under kapitel 05 03 (direkte støtte), jf. punkt 1 i denne finansieringsoversigt, til de budgetposter, der er underlagt finansiel disciplin, sikrer derfor, at nettoloftet for EGFL for regnskabsåret 2014 overholdes, og at der afsættes et beløb til en krisereserve.

[1] EUT L 30 af 31.1.2009, s. 16.

[2] COM (2013) 159 final.

[3] EUT L 204 af 31.7.2012, s. 11.

[4] Kommissionens gennemførelsesforordning (EU) nr. 964/2013 om fastlæggelse af en tilpasningssats for direkte betalinger som fastsat ved forordning (EF) nr. 73/2009 for kalenderåret 2013 (EUT L 268 af 10.10.2013, s. 5).

[5] EUT L 209 af 11.8.2005, s. 1.

[6] EUT L 209 af 11.8.2005, s. 1.

[7] COM (2013) 159 final.

[8] Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere (EUT L 30 af 31.1.2009, s. 16).

[9] Kommissionens gennemførelsesforordning (EU) nr. 964/2013 om fastlæggelse af en tilpasningssats for direkte betalinger som fastsat ved forordning (EF) nr. 73/2009 for kalenderåret 2013 (EUT L 268 af 10.10.2013, s. 5).

[10] Kommissionens gennemførelsesforordning (EU) nr. 964/2013 om fastlæggelse af en tilpasningssats for direkte betalinger som fastsat ved forordning (EU) nr. 73/2009 for kalenderåret 2013 (C2013 6283, endnu ikke offentliggjort i EUT).